**Д о к л а д**

**за осъществените дейности през 2020г.**

**на Народно читалище „Възраждане – 1941 г.”**

**село Одринци, Община Добричка**

***І. Въведение***

Народно читалище „Възраждане – 1941 г.”, село Одринци е традиционно самоуправляващо се културно–просветно сдружение в населеното място, което изпълнява и държавни културно–просветни задачи. Читалището е юридическо лице с нестопанска цел.

 Мисията на читалището е да създава и разпространява духовни ценности, творчески способности и задоволяване на културните, образователните и други потребности на хората от населеното място.

 Идеята на читалището е да утвърди мястото си на културен и информационен център в съвременното културно пространство. Основа за успешната работа е съчетаването на традицията със съвременните изисквания. Така използвайки старите традиции и съобразявайки се с новите обстоятелства да бъде надградено старото и да се съгради по-добро ново.

 Целите на читалището са да задоволяват потребностите на гражданите свързани със:

1. Развитие и обогатяване на културния живот, социалната и образователна дейност в населеното място.
2. Запазва обичаите и традициите на българския народ.
3. Разширява знанията на гражданите и ги приобщава към ценностите и постиженията на науката, изкуството и културата.
4. Възпитава и утвърждава националното самосъзнание и обогатяване на културния живот.
5. Развива и подпомага любителското художествено творчество.
6. Организира празненства, концерти, чествания и младежки дейности.
7. Събира и разпространява знания за родния край.
8. Създава и съхранява музейни колекции, съгласно Закона за културното наследство.
9. Предоставя компютърни и интернет услуги.
10. Осигурява достъп до информация.

Читалището е място, където широк кръг от хора общуват с различни изкуства и се занимават с творчество. Тук човек се стреми да реализира онази част от себе си която е възможно, поради обстоятелствата на живота да е останала в сянка, но търси път за нейната изява.

***ІІ. Анализ на ресурсите***

1. Библиотечен персонал – 1 бройка читалищен секретар–библиотекар.

***ІІІ. Отчет***

1. **Библиотечна дейност.**

През 2020 г. една от основните дейности и приоритети е развитие и усъвършенстване на библиотечната дейност. Тази година по решение на настоятелството на НЧ библиотеката участва по Програма „Българските библиотеки – съвременни центрове за четене и информираност” и спечели проекта. Книжният фонд на библиотеката се обогати със 110 нови книги на стойност 1208.46лв. Интераса към новите книги увеличи и броя на читателите в библиотеката. Получихме и дарение от университетско издателство „Св. Климент Охридски” 6 книги Сто и петдесет шедьовъра на българския разказ и дарение от анонимен дарител 48 книги. Към настоящият момент библиотеката разполага с 4485 тома библиотечен фонд. Работи се за създаване и стимулиране на навици за четене, за подпомагане на индивидуално самообразование на различни нива.

1. **Културно–масова дейност.**

Важен приоритет на читалището е да отбелязва честването на официалните и традиционни празници, годишнини и бележити дати, свързани със съхраняването и популяризирането на местни традиции и обичаи с участие на групата за автентичен фолклор, Пенсионерски клуб и Кметство.

**ГОДИШНА ПРОГРАМА**

за развитие на читалищната дейност

при НЧ „Възраждане – 1941 г.” с. Одринци

общ. Добричка за **2021 г.**

**І. ВЪВЕДЕНИЕ**

Целта на народно читалище „Възраждане–1941 г.” с. Одринци е да съхрани и развие българските традиции и култура и да обогатява духовно населението и гостите в селото. Всички тези цели се изпълняват последователно от всяко следващо ръководство до днес.

Програмата за развитие на читалищната дейност в НЧ „Възраждане–1941 г.” с. Одринци за 2021 г. се изготвя в изпълнение на чл. 26а от Закона за народните читалища, въз основа на направените от членовете на Общото събрание предложения за дейността. Изготвянe на годишната програма за развитие на читалищната дейност в с. Одринци, цели обединяването на усилията за развитие и утвърждаването на читалището като важна обществена институция, осъществяваща всички културно–масови мероприятия на селото съвместно с Пенсионерски клуб и жители на селото, ДГ с. Долина, Дом за стари хора с. Ведрина и др.

**ІІ. РЕСУРСИ**

Ръководството на читалището се състои от Настоятелство 5 души, проверителна комисия 3 души и членове 63 души.

Читалището разполага с 50 декара земя.

Субсидията на читалището се определя от Министерството на културата, с която се изплащат работните заплати на читалищният секретар.

**ІІІ. МИСИЯ**

Читалището непрекъснато и всеотдайно работи за разпространяването на духовните ценности чрез развиване на творчески способности на хората от населеното място, чрез формиране на културни потребности и траен интерес от страна най–вече на подрастващите поколения.

**ІV. ХУДОЖЕСТВЕНО-ТВОРЧЕСКА ДЕЙНОСТ**

Към читалището има действаща женска певческа група за автентичен фолклор, състояща се от 12 жени, като община Добричка оказва съдействие при реализирането на всяко едно мероприятие и участие.

През 2020г. групата за автентичен фолклор участва в културни събития в общината, региона и страната, а именно

Участия на групата за автентичен фолклор:

* 21.01.2020г. – поздрав за деня на родилната помощ
* 14.02.2020г. – поздрав на групата за празника Трифон зарезан
* 01.03.2020г. – поздрав от групата за децата в ДГ с. Долина
* 01.03.2020г. – поздрав от групата за хората от дома за възрастни хора с. Ведрина
* 04.03.2020г. – кулинарна изложба в пенсионерски клуб с. Одринци
* 29.10.2020г. – есенен панаир изложение на плодове и зеленчуци собствено производство

**V.ДЕЙНОСТИ И ПРИОРИТЕТИ**

* Основни задачи:

- да опазва културно-историческото наследство и националните традиции;

- да спомага изграждането на ценностна система у децата;

- да поддържа материалната си база;

- да разработва и реализира инициативи за финансиране на читалищната дейност;

* Основни дейности
	+ Библиотечна дейност:

 - обновяване и подобряване дейността на библиотеката, съобразена с интересите и нуждите на населението, чрез различни форми на културно–масовата работа

 - кандидатстване по проект към Министерството на културата „Българските библиотеки – съвременни центрове за четене и информираност” 2020 г.

- осъществяване на изложби свързани с бележити дати на личности и събития от местен, регионален и национален характер;

* Културно–масова дейност:

- осъществяване на културният календар за читалищните прояви;

- повишаване на художественото и жанрово разнообразие на културните мероприятия;

- участие в културните мероприятия на общината;

* Любителско художествено творчество:

- активно участие на любителските състави в културно–масови събития на селото и общината.

* Подобряване финансовото състояние на читалището чрез:

- осъществяване на контакти с личности и фирми за набиране на допълнителни средства за по-активно участие на любителските състави;

 - членски внос;

 - участие в проекти

* Обучение и квалификация:

- участие на читалищния работник в семинари, обучения и др., свързани с повишаване квалификацията му по основните читалищни дейности.

**VІ. ОРГАНИЗАЦИОННИ МЕРОПРИЯТИЯ – КУЛТУРЕН КАЛЕНДАР:**

**Месец ЯНУАРИ**

1. Честване на 173 години от рождението на Христо Ботев. Проследяване

 живота и неговото творчество.

*Срок: 06.01.2021 г.*

1. Водосвет за здраве по случай Йорданов Ден – Богоявление. Увеселение на жителите на селото по повод празника.

*Срок: 06.01.2021 г.*

1. Общоселско увеселение по повод Деня на родилната помощ. Спазване на всички традиции и обичаи.

*Срок: 21.01.2021 г.*

**Месец ФЕВРУАРИ**

1. Две пчеларки от с. Одринци разказват – „Невероятните ползи от меда за здравето”.

*Срок: 10.02.2021г.*

1. 165 години от създаване на първото българско читалище. Битова изложба „Съхранете българското”. Запознаване с дейността на читалището.

*Срок: 11.02.2021 г.*

1. Честване Деня на лозаря – Трифон Зарезан. Общоселско увеселение. Конкурс за най–добро вино. Поздравления към лозарите от групата за автентичен фолклор към читалището.

*Срок: 14.02.2021 г.*

1. 148 години от обесването на Васил Левски. „ За чиста и свята република” -рецитал в клуба на пенсионера, кът с книги, негови снимки и мисли във фоайето на читалището.

*Срок: 19.02.2021 г.*

5. „Бабомартенска приказка” – изработване на мартеници

*Срок:22.02.2021г.*

**Месец МАРТ**

1. Ден на художествената самодейност. Конкурс за най – красива мартеница – българският символ по света.
* Посещение от групата за автентичен фолклор на ДГ с. Долина, с. Ведрина и дома за възрастни хора с. Ведрина

*Срок: 01.03.2021 г.*

1. Национален празник на България – подреждане на кът с материали по случай Освобождението на България във фоайето на читалището.
* Рецитал „Трети март – свята дата” в клуба на пенсионера

*Срок: 02.03.2021 г.*

1. Международен ден на жената – „Жената – любима и майка” - рецитал.

*Срок: 08.03.2021 г.*

1. Посрещане на Първа пролет заедно с възрастните хора от Дома в с. Ведрина и групата за автентичен фолклор

*Срок: 22.03.2021 г.*

5. Международен ден на театъра - посещение на театрална постановка .

*Срок:27.03.2021г.*

6. „ Да се завърна в бащината къща” – отбелязване на 132 годишнината от рождението на Димчо Дебелянов.

*Срок:28.03.2021г.*

**Месец АПРИЛ**

1. Ден на хумора, сатирата и забавата. Забавно – хумористична програма „Не съм от тях, како Сийке” - в клуба на пенсионера.

*Срок: 01.04.2021 г.*

 2. Лазаруване с група деца *Срок:24.04.2021г.*

 3.Великденска кулинарна изложба и конкурс за най–красиво боядисано яйце и най-вкусен козунак по случай Великденските празници. Кошница с боядисани яйца и козунаци за хората от Дома в с. Ведрина

*Срок: 29.04.2021 г.*

 4.Световният ден на Земята – изложба и беседа в читалището.

*Срок: 22.04.2021 г.*

 5. Световен ден на книгата - конкурс за най-активен читател. Организиране на дарителска кампания – „Дари книга – роди мечта”.

*Срок: 23.04.2021 г.*

**Месец МАЙ**

1. Участие на групата за автентичен фолклор в хигиенизирането на селото – конкурс „Идеален дом” .

 *Срок: 04-05.05.2021г.*

2. Ден на село Одринци. Гергьовден – събор на селото. „ Спуснало слънце три люлки” - участие на групата за автентичен фолклор и „Хоро на мегдана”.

 *Срок:06.05.2021 г.*

 3.Ден на библиотекаря – „Ден на отворените врати” – библиотекар за един ден.

*Срок: 11.05.2021 г.*

4.Ден на българската култура и славянската писменост. Тържествен доклад и

тематично табло във връзка с празника.

 *Срок: 24.05.2021г.*

**Месец ЮНИ**

1. Ден на детето – изложба на детско творчество – конкурс за рисунка

„Четирите сезона” ДГ с. Долина

*Срок:01.06.2021 г.*

1. Ден на Христо Ботев – „ С Ботевски пламък в сърцето” – рецитал, подреждане на кът с материали по темата.

*Срок:01.06.2021 г.*

1. Еньовден – поход в гората с певческата група, събиране на билки и беседа за значението на билките.

*Срок:24.06.2021 г.*

1. Празник на Община Добричка – събора „Песни и танци на слънчева Добруджа” в с.Дебрене

*Срок:26.06.2021г.*

**Месец ЮЛИ**

1. 170 г. от рождението Иван Вазов – литературно четене и изложбен кът за творчеството му.

*Срок:09.07.2021 г.*

1. Участие на групата за автентичен фолклор на събора посветен на Света Марина в с. Крумово, обл. Варна.

*Срок:17. 07.2021 г.*

**Месец АВГУСТ**

1. Ден на Градинаря. Общоселско тържество.

*Срок:07. 08.2021 г.*

1. 133 г. от рождението на добруджанската поетеса Дора Габе – изложба „Спомени за творчеството й”.

*Срок:27.08.2021 г.*

**Месец СЕПТЕМВРИ**

1. Честване на 123 годишнината от рождението на Димитър Талев

„Димитър Талев – големият български белетрист”

*Срок:02.09.2021г.*

2. Участие в събора „Българите от Северна Добруджа” с. Дъбовик

*Срок :04.09.2021г.*

3. „Съединението прави силата”– тържествено отбелязване деня на съединението на България .

*Срок:06.09.2021 г.*

4. Откриване на учебната година в ДГ с. Долина – пущане на хвърчила

*Срок:15.09.2021г.*

5. Ден на Независимостта – тържествено отбелязване на празника.

*Срок:22.09.2021 г.*

6. Участие на самодейците в събора в гр. Тервел.

*Срок:22.09.2021 г.*

**Месец ОКТОМВРИ**

1. Честване на 80 години от създаването на Народно читалище "Възраждане - 1941г."

- "Одринци пее и танцува" - фолклорен празник

*Срок: м.октомври*

2. Празник на дарованието в третата възраст „Свирим, играем и пеем за да не стареем” посветен на международен ден на музиката и пенсионера.

*Срок:01.10.2021 г.*

3. Конкурс "Най-красив домашен любимец" - посветен на световния ден за защита на животните.

*Срок:04.10.2021г.*

4. Ден на поезията - среща с поетесата Петранка Божкова

*Срок:05.10.2021г.*

5. Световен ден на усмивката „Подари с радост предизвикай усмивка”

*Срок:06.10.2021г.*

6. Кулинарна изложба посветена на международния ден на готвача

*Срок:20.10.2021г.*

7. „Две хубави очи” – рецитал на стихове от Пейо Яворов

*Срок:28.10.2021г.*

**Месец НОЕМВРИ**

1. Отбелязване деня на народните будители в клуба на пенсионера

*Срок:01.11.2021г.*

1. „Бялата лястовица” литературно четене посветено на 141 годишнината от рождението на Йордан Йовков

*Срок:09.11.2021 г.*

3. „Славейкова вечер” – рецитал посветен на 193години от рождението на П.Р. Славейков

*Срок: 17.11.2021г.*

4. Отбелязване деня на християнското семейство в клуба на пенсионера.

*Срок:23.11.2021 г.*

**Месец ДЕКЕМВРИ**

 1. На риболов за никулденски шаран на язовир с. Одринци.

 Провеждане на конкурс " Най-вкусен никулденски шаран"

*Срок:04. 12.2021 г.*

2. Обхождане на домовете от нашите коледари – деца и възрастни съвместно.

*Срок:24.12.2021 г.*

3.Общоселско новогодишно тържество.

*Срок:29.12.2021 г.*